
Narva Linnavolikogu otsuse eelnõu

“ Kerese tn 48a maaüksuse 

munitsipaalomandisse taotlemine”
Narva Linnavalitsus otsustab:

1. Esitada Narva Linnavolikogule otsuse eelnõu “Kerese tn 48a maaüksuse munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimust Narva Linnavolikogus ette kandma.

Tarmo Tammiste



  Ants  Liimets

Linnapea




  Linnasekretär

ÕIEND

Narva Linnavalitsuse protokollilise otsuse eelnõu juurde.

Vastavalt Narva Linnavolikogu 17.03.2005.a otsusega nr 42/52 kehtestatud “Kerese tn 46 ja Kerese tn 72 vahelise maa-ala” detailplaneeringule moodustatakse Kerese tn 48a maaüksus pindalaga 8 140 m2 ja sihtotstarbega sotsiaalmaa.

Maaüksus on planeeritud hulkuvate koduloomade varjupaiga teenindamiseks- detailplaneeringu järgi ehitatakse maaüksusel teenindushooned.

Projekt “Hulkuvate koduloomade varjupaiga asutamine” on sisse kantud Narva linna Arengukava 2004 - 2007 realiseerimiskavasse punkti 3.1 „Elukeskkonna kvaliteedi tõstmine” alapunkti 1.1. 
Narva Linnavalitsuse Arhitektuuri – ja Linnaplaneerimise Amet teeb ettepaneku Narva linnas, Kerese tn 48a asuva maaüksuse munitsipaalomandisse taotlemist Maareformi seaduse § 28 lõike 1 punkti 4 alusel.

Lisa:

1.Kerese tn 48a maaüksuse asendiplaan.

Kalju Müür

Arhitektuuri- ja Linnaplaneerimise Amet

Direktor

Olga Svitškar 35 99173

eelnõu

NARVA  LINNAVOLIKOGU

OTSUS

Narva







              11.2006.a   nr  

Kerese tn 48a maaüksuse 

munitsipaalomandisse taotlemine.

1. Asjaolud ja menetluse käik 

Vastavalt Narva Linnavolikogu 17.03.2005.a otsusega nr 42/52 kehtestatud “Kerese tn 46 ja Kerese tn 72 vahelise maa-ala” detailplaneeringule moodustatakse Kerese tn 48a maaüksus pindalaga 8 140 m2 ja sihtotstarbega sotsiaalmaa.

Maaüksusel planeeritakse rajada hulkuvate koduloomade varjupaiga teenindushooned.

Projekt “Hulkuvate koduloomade varjupaiga asutamine” on sisse kantud Narva linna Arengukava 2004 - 2007 realiseerimiskavasse punkti 3.1 „Elukeskkonna kvaliteedi tõstmine” alapunkti 1.1.

2.Õiguslikud järeldused. 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõike 1 punkt 4, Kohaliku omavalitsuse korralduse seaduse § 22 lõike 1 punkt 37, 02.06.2006.a  määrus nr 133 “Maa munitsipaalomandisse andmise kord”, Narva Linnavolikogu 17.03.2005.a otsusega nr 42/52 kehtestatud “Kerese tn 46 ja Kerese tn 72 vahelise maa-ala” detailplaneering, Narva Linnavolikogu 21.09.2005 määrusega nr 31 vastu võetud Narva linna Arengukava 2004 - 2007 realiseerimiskava.

Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse §-s 28 nimetatud maa. 

Maareformi seaduse  28 lõike 1 punkti 4 kohaselt antakse munitsipaalomandisse sotsiaalmaa.

Narva Linnavolikogu 17.03.2005.a otsusega nr 42/52 kehtestatud “Kerese tn 46 ja Kerese tn 72 vahelise maa-ala” detailplaneering määrab maa piiri ja sihtotstarve.

Kohaliku omavalitsuse korralduse seaduse § 22 lõike 1 punkti 37 kohaselt kuulub maa munitsipaalomandisse taotlemine volikogu pädevusse. 

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus

3.1. Taotleda üleandmist Narva linna munitsipaalomandisse Kerese tn 48a maaüksus (lisa1), pindalaga 8 140 m2 ja sihtotstarbega sotsiaalmaa.

4. Rakendussätted
4.1. Otsus jõustub seadusega ettenähtud korras.

4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

